Мы махуэхэм
Жэпуэгъуэм и 20, махуэку
Статистикэм и дунейпсо махуэщ
Авиадиспетчерым и дунейпсо махуэщ
ПщафIэм и дунейпсо махуэщ
Дзэ связистым и махуэщ
Сербием щагъэлъапIэ Белград къалэр хуит къыщащIыжа махуэр. 1944 гъэм советыдзэхэмрэ Югославием и партизанхэмрэ Белград къалэр нэмыцэ зэрыпхъуакIуэхэм къыIэщIагъэкIыжащ.
1714 гъэм Пётр Езанэм унафэ къыдигъэкIащ мывэм къыхэщIыкIа унэхэр къэралым щемыгъэухуэным теухуауэ. А унафэр зыхуэмыгъэзар Санкт-Петербург и закъуэт — къалащхьэщIэр нэхъ екIу, нэгъуэщI къэралхэм я щыхьэрхэм зыкIи къакIэрымыху щIынырт абыкIэ пащтыхьым и мурадар.
1880 гъэм Москва циркыр къызэIуахащ.
1930 гъэм РСФСР-м щыщ Красноярск крайм хыхьэу къызэрагъэпэщащ Хакас автоном областыр. Иджыпсту УФ-м хыхьэ Хакасие Республикэщ.
1938 гъэм Приморскэ, Хабаровскэ крайхэр къызэрагъэпэщащ.
2000 гъэм Шэджэм къалэ хъуащ.
Къэрал лэжьакIуэ, политик, Социалист Лэжьыгъэм и ЛIыхъужь, СССР-м и Совет Нэхъыщхьэм и зэхуэсыгъуитхум я депутату щыта Тэрчокъуэ Къамболэт къызэралъхурэ илъэси 105-рэ ирокъу.
Химие щIэныгъэхэм я доктор, КъБКъУ-м и профессор, ЩIДАА-м и академик, КъБР-м щIэныгъэхэмкIэ щIыхь зиIэ и лэжьакIуэ Шурдым Гъэзалий и ныбжьыр илъэс 82-рэ ирокъу.
Къэрал, жылагъуэ лэжьакIуэ, КъБР-м щIыхь зиIэ и юрист Жыгун Хьэту къызэралъхурэ илъэс 80 ирокъу.
Биологие щIэныгъэхэм я доктор, КъБКъУ-м и профессор Къущхьэ Хъусен и ныбжьыр илъэс 78-рэ ирокъу.
УсакIуэ, егъэджакIуэ, АР-м щIыхь зиIэ и егъэджакIуэ Мэхъуэш Руслан и ныбжьыр илъэс 76-рэ ирокъу.
Урысей тележурналист, публицист, жылагъуэ лэжьакIуэ Соловьёв Владимир и ныбжьыр илъэс 53-рэ ирокъу.
«Адыгэ псалъэ» газетым и корреспондент ТекIужь Заретэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 — 8, жэщым градуси 4 — 5 щыхъунущ.
Жэпуэгъуэм и 21, мэрем
МыIэрысэм и махур Инджылызым щагъэлъапIэ
1520 гъэм Португалием щыщ зыплъыхьакIуэ Магеллан Фернан хы Щэхумрэ Атлантикэ хымрэ я псыдэжыпIэр къихутащ, иужькIэ абы езым и цIэр фIащыжащ.
1943 гъэм Бельгием, Нидерландхэм, Люксембургым я экономикэ зэгухьэныгъэр (Бенилюкс) къызэрагъэпэщащ.
1945 гъэм Франджым цIыхубзхэми хэхыныгъэхэм Iэ щаIэтыну япэу хуит щIащащ.
1958 гъэм Инджылызым и Парламентым и Лорд палатэм япэу цIыхубз хахащ.
1987 гъэм Горький къалэм япэм иIа цIэр — Новгород Ищхъэрэр — фIащыжащ.
1994 гъэм Урысей телевиденэм и академием илъэс къэс ятыну «ТЭФИ» саугъэтыр игъэуващ.
1997 гъэм Солженицын Александр и цIэр зезыхьэ Литературэ саугъэтыр ягъэуващ.
2010 гъэм Собянин Сергей Москва къалэм и Iэтащхьэу ягъэуващ.
Швецием щыщ химик, инженер, динамитыр къэзыгупсыса, езым и цIэр зезыхьэ саугъэтыр зыгъэува Нобель Альфред къызэралъхурэ илъэси 183-рэ ирокъу.
Кинорежиссёр, актёр, продюсер, РСФСР-м и цIыхубэ артист, «Хэкум и пащхьэм щиIэ фIыщIэхэм папщIэ» орденым и нагъыщэ псори зрата Михалков Никитэ и ныбжьыр илъэс 71-рэ ирокъу.
Физик цIэрыIуэ, Нобель и саугъэтыр зыхуагъэфэща, Налшык дэт курыт школ №3-р дыщэ медалкIэ къэзыуха Гейм Андрей и ныбжьыр илъэс 58-рэ ирокъу.
УФ-м щIыхь зиIэ и дохутыр КIуэкIуэ Аслъэн и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градуси 5 — 6 щыхъунущ.
